open-index/open-wikipedia-markdown huggingface dataset:
שאחטי

**שאחטי** (ברוסית: **Шахты**) היא עיר במחוז רוסטוב שברוסיה. העיר ממוקמת כ- מצפון-מזרח לרוסטוב על הדון. נכון למפקד 2010, אוכלוסייתה מונה כ-239,987 תושבים.

שאחטי הייתה ידועה בעבר כ"אלכסנדרו-גרושבסקיה" (עד 1867), "גורנוי גרושסקויה פוסלן" (1867–1881), וכ"אלכסנדרובסק-גרושבסקי" (1881–1920).

## היסטוריה
ימין|ממוזער|230x230 פיקסלים|התיאטרון המקומי בעיר
היישוב המודרני נוסד בתחילת המאה ה-19. ייתכן והכפר נקרא לראשונה על שמו של אלכסנדר הראשון, קיסר רוסיה. עד אמצע המאה ה-19 פעלו באזור זה כחמישים ושבעה מכרות פחם. בשנת 1867 הכפר קיבל מעמד של עיר ששמה שונה ל"גורנוי גרושסקויה פוסלנייה" ("").

בשנת 1914 כבר התגוררו בשאחטי כ-54,000 תושבים. מקור ההכנסה העיקרי בעיר היה כריית פחם, שהתחלה באזור עוד מסוף המאה ה-18. למרות עוני התושבים, בעיירה היו רשתות רכבת, טלגרף, טלפון, חשמל ואינסטלציה. בנוסף על כך, פעלו גם ספריות, בתי חולים וסניף דואר. העיר החליפה כובשים כמספר פעמים במהלך מלחמת האזרחים ברוסיה, עד אשר נכבשה על ידי הצבא הסובייטי ב-28 באפריל 1919. במקביל, רבים מתושבי שאחטי חלו בטיפוס הבטן.

בשנת 1920 ניתן לעיר שמה הנוכחי. השם, שפירושו המילולי הוא "מכרות" ברוסית, נבחר בשל המכרות הרבים בעיר. בשנים 1920–1924 הייתה שאחטי חלק ממחוז דונייצק שברפובליקה הסובייטית הסוציאליסטית האוקראינית. במהלך שנות ה-20 נהרסו רבות מהכנסיות והארכיונים. בשנת 1928, העיר אירחה את משפט שאחטי, הראשון והמבשר של משפטי הראווה של שנות ה-30.

בשנת 1941 הוכרזה בשאחטי רפובליקה קוזאקית עצמאית, אם כי זו דוכאה על ידי הנ.ק.ו.ד. ב-22 ביולי 1942 נכבשה העיר על ידי הוורמאכט במסגרת החזית המזרחית במלחמת העולם השנייה. בורות פחם ומבנים רבים פוצצו על ידי הגרמנים במהלך נסיגתם ב-12 בפברואר 1943. 29 מתושבי העיר זכו בתואר גיבור ברית המועצות. ב-1948 חזרו רמות ייצור הפחם העירוניות למה שהיו טרם המלחמה. במהלך שנות שלטונו של ליאוניד ברז'נייב הגיעה העיר לשיא התפתחותה. בשנים אלו התגוררו בעיר למעלה מ-250,000 וכעשרה מיליון טונות של פחם נכרו בשטחה מדי שנה.

בשנות ה-70 וה-80 ביצע הרוצח הסדרתי אנדריי צ'יקטילו רציחות רבות בסביבת העיר.

הפרסטרויקה נחשבת להרסנית במיוחד בשאחטי. מפעלים ועסקים רבים הופרטו, מה שגרם לעלייה חמורה בפשע ובשימוש בסמים. בימינו שאחטי היא המרכז התעשייתי העיקרי של דונבאס המזרחית. העיר היא גם אחת היצרניות והיצואניות העיקריות של אריחים במזרח אירופה.

## ערים תאומות
לשאחטי מספר ערים תאומות:
* 
* 
* 
* 

## קישורים חיצוניים

* 
* 

## הערות שוליים

קטגוריה:מחוז רוסטוב: ערים
קטגוריה:יישובים שהוקמו ב-1805
מצפה הדר

**מצפה הדר** הוא מצפה הסמוך ליישוב סלעית שהוקם לזכרו של החייל הדר גולדין שנהרג במבצע צוק איתן.

## המקום
המצפה נמצא בלב שמורת יער מנדטורית, בגבעה המתנשאת לגובה 263 מטר מעל פני הים.

המצפה יושב על שרידי מבנה מהתקופה הרומאית שחלש על צומת דרכים בין הדרך לים, לדרך רוחב המחברת בין אפולוניה במערב לשכם במזרח.

בשנת 2015 חודשו החפירות הארכאולוגית על ידי המנהל האזרחי ונמצאו במקום שרידי מתקנים חקלאיים, כגון גתות ובתי בד.

במצפה מספר מרפסות הצופות לכיוונים שונים, ולאורך השבילים ניצבים פסלי אבן, שפיסלו אומנים כמחווה להדר, כפסל סביבתי העשוי נירוסטה ומשמיע צלילים כאשר נושבת רוח ופסל של אדם בצורת מגן דוד.

## התצפית
במצפה ישנם פנורמות קוליות בעברית ובאנגלית המספרות על הנוף הנשקף ממנו ועל הדר גולדין שלזכרו הוקם המצפה, ועל הקשר בין המקומות שצופים בהם לחייו של הדר.

בתצפית הנוף ניתן לראות בין היתר במזרח את הרי השומרון – הר עיבל והר גריזים, מעלה לבונה, הר ברכה ובעל חצור, וממערב את מישור החוף ארובות החשמל בחדרה ועד אשדוד, בצפון אפשר לראות את רכס הכרמל – מהמוחרקה ועד כתף הכרמל, ואפשר להבחין במגדל אשכול בחיפה. בדרום אפשר להבחין במורדות הרי השומרון, שפלת יהודה ואלפי מנשה.

## קישורים חיצוניים
* מצפה הדר באתר מועצה אזורית שומרון
* נחל סלעית ומצפה אדר באתר למטייל
* 

## הערות שוליים

הדר
קטגוריה:השומרון
קטגוריה:מבצע צוק איתן: אבידות והנצחה
נורדיקה

**נורדיקה** (באסטונית: **Nordica**) היא חברת התעופה הלאומית של אסטוניה, בבעלות המדינה שבסיסה בנמל התעופה טאלין לנארט מרי. החל מאוקטובר 2017 שירתה נורדיקה מספר ערים, בעיקר ברחבי מרכז, צפון ומערב אירופה.

## היסטוריה
[ממוזער|דגם [ATR 72 של נורדדיקה]]
החברה נוסדה ב-25 בספטמבר 2015 על פי החלטת ממשלת אסטוניה, בעקבות פשיטת רגל ופירוק של חברת התעופה הלאומית הקודמת, אסטוניאן אייר (שפסקה מעבודתה בתחילת 2008). הטיסה הראשונה שלה יצאה מטאלין לאמסטרדם ב-8 בנובמבר 2015. ב-30 במרץ 2016, הוכרז שם המותג החדש – "נורדיקה". במרץ 2018 נורדיקה פתחה בסיס בנמל התעופה חרונינגן שבצפון הולנד. הבסיס שירת ארבעה מסלולים: לקופנהגן, למינכן, איביזה וניס. בסיס זה נסגר בדצמבר של אותה השנה.

בפברואר 2020, חברת הבת של נורדיקה הודיעה על מיתוגה מחדש כ-Xfly. החברה גם שקלה להשכיר שבעה מטוסים נוספים. אולם תוכניות אלו מעולם לא התממשו.

לחברה צי של 17 מטוסים, מתוכם איירבוס A320, תשעה מטוסי בומברדייה CRJ700 ושבעה מטוסי ATR 72.

## קישורים חיצוניים

* 

## הערות שוליים

קטגוריה:חברות תעופה לאומיות
קטגוריה:אסטוניה: תחבורה
מיצ'ורינסק

**מיצ'ורינסק** (ברוסית: **Мичу́ринск**) היא העיר השנייה בגודלה במחוז טמבוב שברוסיה. נכון לשנת 2010, מתגוררים בעיר כ-99,000 בני אדם.

שמה המקורי של העיר הוא "קוזלוב" (""). העיר נוסדה בשנת 1635. שמה של העיירה שונה למיצ'ורינסק בשנת 1932 על שם הביולוג איוואן מיצ'ורין, החקר את הברירה הטבעית.

## ערים תאומות
הערים התאומות של מיצ'ורינסק הן:
* מנסטר, סקסוניה התחתונה, גרמניה
* סמוליאן, בולגריה

## קישורים חיצוניים

* 
* 

## הערות שוליים

קטגוריה:נאוקוגרדים
קטגוריה:מחוז טמבוב: ערים
קטגוריה:יישובים שהוקמו ב-1635
אירפואטו

**איראפואטו** (בספרדית: **Irapuato**) היא העיר השנייה בגודלה (לאחר לאון) במדינת גואנחואטו שבמקסיקו. בשנת 2005 התגוררו בעיר כ-342,561 תושבים, בעוד שבמועצה האזורית מתגוררים 529,440 תושבים. אירפואטו שוכנת בגובה 1,724 מטרים מעל פני הים ושטח העיר הוא 845.1 קילומטרים רבועים. אמנם אירפואטו הייתה חקלאית בעברה, אך כיום העיר נחשבת למרכז תחבורתי ותעשייתי חשוב. הפירות והפרחים של הגנים המפוארים של איראפואטו ידועים בכל רחבי מקסיקו.

## היסטוריה
בעידן הפרה-היספני, האזור היה מיושב על ידי ציידים-לקטים ונוודים. אט אט התפתחה חקלאות באזור.

במהלך המאה ה-16 התגלו כמויות אדירות של עפרות כסף באזור – מה שהוביל להגירה מסיבית של ספרדים.

ב-18 באוגוסט 1973 סכר בסביבת העיר מפרץ, מה שגרם להצפת העיר. בהצפה זה נהרסו אלפי בתים ומאות בני אדם נהרגו.

## גלריה

קובץ:TemplodelHospitalito.jpg|כנסייה מקומית
קובץ:AguasDanzarinas.JPG|אחת המזרקות העירוניות
קובץ:Irapuato Plaza Principal.jpg|גן הידלגו
קובץ:Templo de la Soledad.jpg|טמפלו דה לה סולדד
קובץ:Irapuato 1907.jpg|אחת הכנסיות המקומיות, 1907


## ערים תאומות
* 
* 
* 
* 
* 
*  מריאנו, קובה
* 
* 

## קישורים חיצוניים

* 
* 

## הערות שוליים

קטגוריה:מקסיקו: ערים
קטגוריה:יישובים שהוקמו במאה ה-16
קינשמה

**קינשמה** (ברוסית: **Кинешма**) העיר השנייה בגודלה במחוז איוואנובו שברוסיה. העיר משתרעת לאורך  לאורך נהר הוולגה, כ-335 קילומטרים צפונית-מזרחית למוסקבה. לפי מפקד האוכלוסין משנת 2010, התגוררו בעיר כ-88,000 תושבים.

## היסטוריה
קינשמה הוזכרה לראשונה בשנת 1429. בשנת 1504, איוואן השלישי מסר את העיירה לנסיך פיאודור בלסקי, שנמלט למוסקבה מליטא והתחתן עם אחייניתו של איוואן. העיר חזרה לשליטת לצאר ב-1587. במאות ה-16 וה-17 הייתה קינשמה מרכז דיג מרכזי, שסיפק חדקניים לאצולה. בשנת 1608 העיר נהרסה פעמיים על ידי הפולנים. לאורך ההיסטוריה שלה, קינשמה השתייכה לאזורים שונים ברוסיה, ובהם מחוז ארכאנג'לגורוד, תת-מחוז ירוסלב של מחוז סנט פטרבורג ונפת מוסקבה.

המבנה הבולט בעיר הוא קתדרלת השילוש, שנבנתה בשנים 1838–1845 בעיצוב נאו-קלאסי טיפוסי. בעיירה יש גם כמה כנסיות מהמאה ה-18.

בשנת 2010 קיבלה קינשמה מעמד של עיירה בעלת חשיבות היסטורית.
ממוזער|קינשמה לפני 1917
בעבר התגוררו בעיר אלכסנדר בורודין ואלכסנדר אוסטרובסקי.

## ערים תאומות
* ונטה, פינלנד
* ברנוביץ', בלארוס
* גודאותה, אבחזיה\גאורגיה

## קישורים חיצוניים

* 
* 

## הערות שוליים

קטגוריה:רוסיה: ערים
קטגוריה:יישובים שהוקמו במאה ה-16
קוטלאס

**קוטלאס** (ברוסית: **Ко́тлас**) היא עיר במחוז ארכנגלסק שברוסיה. בעיר מתגוררים (נכון ל-2010) כ-60,000 איש. קוטלאס היא העיר השלישית בגודלה במחוז ארכנגלסק מבחינת האוכלוסייה (לאחר ארכנגלסק וסברודווינסק) ומרכז תחבורה חשוב.

## היסטוריה
המקום היה מיושב כנראה מימי קדם, אך קיבל מעמד רשמי של עיר רשמי רק על ידי ממשלת המעבר הרוסית ב-1917.

במהלך שנות ה-30 של המאה ה-20 הוקמו באזור גולאגים ולאזור אף גורשה אוכלוסייה פולנית. מחנות העבודה התקיימו באזור העיר עד 1953. מלבד כריתת עצים ותעשיית הנייר, אסירים עבדו במפעלים, וכן בבניית דיור גשרים ומסילות ברזל. העיירה אף שימשה נקודת מעבר לאלו שגורשו לאזורים מרוחקים יותר.

העיר חוברה לרכבת בשנת 1899, והתקיימו נסיעות בינה לבין העיר קירוב. תשתיות הרכבת באזור הפכו את העיר למרכז תחבורתי חשוב במהלך שנת 1942 ומלחמת העולם השנייה. בשנת 1959 חוברה העיר אל רכבת הצפון.
ממוזער|כנסיית סנט. סטפן מפרם

## ערים תאומות
* טרנוב, פולין
* טרנוב, מיין, ארצות הברית

## קישורים חיצוניים

* 
* 

## הערות שוליים

קטגוריה:מחוז ארכנגלסק: ערים
קטגוריה:יישובים שהוקמו ב-1890
ארמאביר

**ארמאביר** (ברוסית: **Армави́р**) היא עיר במחוז קרסנודאר, רוסיה, הממוקמת על נהר הקובאן. לפי מפקד האוכלוסין משנת 2010, בעיר מתגוררים כ-188,000 תושבים. העיר נחשבת למרכז התעשייתי והמסחרי השני בחשיבותו במחוז.

העיר ידועה כמרכז לתעשיות עיבוד מזון, בניית מכונות ותעשיות עץ.

## היסטוריה
האזור היה מיושב לראשונה על ידי אבזים. מאוחר יותר התיישבו באזור גם טטרים טורקים מחאנות קרים. כתוצאה ממלחמת הקווקז נאלצו האבזים הנותרים להגר מדרום רוסיה לאימפריה העות'מאנית. יש הטוענים כי ארמאביר היא גם חלק מהארץ ההיסטורית של הצ'רקסים.

היישוב המודרני נוסד בשנת 1839 על ידי ארמנים בשם "ארמיאנסקי אוול" (""). שמה הנוכחי של העיר אומץ בשנת 1848, על שם  אחת הבירות ההיסטוריות של ארמניה העתיקה. 

במהלך מלחמת האזרחים הרוסית בשנים 1918–1920, התרחשו מספר קרבות קטלניים במרץ 1920 ארמאביר נכבשה סופית על ידי הסובייטים. במהלך מלחמת העולם השנייה נכבשה העיר על ידי הצבא הגרמני. היא שוחררה על ידי הצבא האדום בינואר 1943.

## ערים תאומות
* פאודוסיה, אוקראינה
* הומל, בלארוס

## קישורים חיצוניים

* 

## הערות שוליים

קטגוריה:יישובים שהוקמו ב-1839
קטגוריה:חבל מנהלי קרסנודאר: ערים
יהושע הירשהורן

הרב **יהושע הלוי הירשהורן** (ה'תרנ"ד – כ"ח באייר ה'תשכ"ט, 1893 – 1969) היה רב קנדי, רבה הראשי של מונטריאול עשרות שנים ופוסק הלכה. נחשב לאחד הרבנים המרכזיים ביותר בקנדה במשך שנים רבות. מחבר שו"ת "**ממעיני ישועה**".

## ביוגרפיה
יהושע הלוי הירשהורן נולד בקרילוביץ (מורובנייה קורילובצי), בחבל פודוליה שבאוקראינה, לזיסל ולרב סנדר הירשהורן אב בית דין סטנוב (נספה בשואה), בנו של הרב משולם זוסיא שגם הוא שימש אב בית דין בסטנוב. למד בישיבות בפודוליה וליטא. נסמך לרבנות בידי הרב אריה לייב ברודא ("מצפה אריה"), הרב משה נתן רובינשטיין ("אלף המגן"), הרב אברהם צבי פרלמוטר מוורשה, ועוד. כן למד באוניברסיטת אודסה. שימש ברבנות בקרילוביץ ואחר כך בסטנוב.

בקיץ ה'תרפ"א (1921) היגר למונטריאול, קנדה, בה התגוררו שארי בשרו, והחל לשמש רב בכמה קהילות בעיר. בשנת ה'תרצ"ו לערך מונה לסגן הרב הראשי בעיר. עמד בקשרים עם הרב יהודה לייב צירלסון, הרב יהודה לייב גרויברט ("חבלים בנעימים"), ועוד, ונחשב לאחד "מהרבנים הכי חשובים ופעילים בקנדה".

בשנת ה'תשי"ב (1952) – לאחר פטירת הרב צבי הירש כהן רב העיר מונטריאול, ובהיותו הרב הירשהורן המבוגר והנחשב ביותר בעירו – מונה לראש "ועד הרבנים" בעיר, גוף אשר פעל מטעם "ועד העיר", ושימש בפועל כרב הראשי בעיר. הוא איחד את רבני העיר סביב "ועד הרבנים" והחזיק בתפקיד זה בפועל עד שחלה בשנת 1961. היה בעל השפעה מכרעת בעיר ובמדינה כולה מכוח אישיותו ומעמדו, והשיב לשאלות הלכתיות בקביעות מרחבי קנדה. הרב פנחס הירשפרונג, מרבני העיר הצעירים שגדל תחתיו, שימש כסגנו והחליפו לאחר פטירתו, כינהו בין השאר "מגדולי הוראה שבזמננו". הרב הירשהורן היה חבר באגודת הרבנים, ולצד זה קרא להצטרפות לתנועת המזרחי.

מחבר שו"ת "**ממעיני ישועה**" (מונטריאול ה'תשי"ט), שתשובות ממנו היו לנגד הרב חיים עוזר גרודזינסקי ("האחיעזר"), הראי"ה קוק, הרב משה מרדכי אפשטיין, הרב אברהם דובער כהנא שפירא (שלושת האחרונים ביקרו במונטריאול יחדיו בשנת ה'תרפ"ד (1924), וביקרו בביתו), ועוד. במשך שנים פרסם מאמרים ב"קול תורה", "בית ועד לחכמים", "קיבוץ אחרים", "הפרדס", ועוד.

הרב הירשהורן נפטר ביום כ"ח באייר ה'תשכ"ט (1969) ונטמן במונטריאול. לאחר פטירתו התמנה הרב פנחס הירשפרונג לרב הראשי של מונטריאול.

### משפחתו
בקיץ ה'תרפ"ב (1922) נישא למולי (מלכה). בנם היחיד הוא מייקלס יוליוס (משולם יהודה), ששימש פרופסור במחלקה למתמטיקה באוניברסיטת מקגיל בין השנים 1958–1998.

26 מבני משפחתו נספו בשואה, ביניהם אביו הרב סנדר, וכן אחותו רחל, בעלה וילדיהם.

## לקריאה נוספת
* אשר זלקא ראנד, **תולדות אנשי שם**, ניו יורק תש"י, עמ' 33 (קישור)
* הרב פנחס הירשפרונג, 'הגאון דמונטריאל', בתוך: **הפרדס** [לג, ו], ניסן תשי"ט, עמ' 37–39

## קישורים חיצוניים
* 
* Robinson, Ira (2007). "Herschorn, Joshua (Sheea) Halevy". In Berenbaum, Michael; Skolnik, Fred (eds.). Encyclopaedia Judaica. Vol. 9 (2nd ed.). Detroit: Macmillan Reference. p. 44
* "Rabbi S. Herschorn". Canadian Jewish Review. Montreal. 11 (48): 90. 19 September 1930

## הערות שוליים

קטגוריה:מונטריאול: רבנים
קטגוריה:רבנים קנדים
קטגוריה:רבני המזרחי
קטגוריה:בוגרי אוניברסיטת אודסה
קטגוריה:ילידי 1893
קטגוריה:נפטרים ב-1969
וריד הירך

בגוף האדם **וריד הירך** הוא כלי דם המקבל דם לא חומצן מגפה התחתונה ומביא אותו לוריד הכסל החיצוני. זה מהווה המשך של וריד הפופליטאלי. הווריד הירך נושא שסתומים שהם בעיקר דו-קודמיים ומספרם משתנה בין אנשים.

## משמעות קלינית
וריד הירך ממוקם באופן שטחי בירך העליונה ומשמש להצבת קווים ורידים.

## קישורים חיצוניים

## הערות שוליים

קטגוריה:ורידים
גן חורף

[ממוזער|גן חורף בבית מיידלטון, [אנפילד (רובע)|רובע אנפילד בלונדון, אנגליה]]
**גן חורף** הוא סוג של מבנה מזוגג המשמש במהלך החורף לגידול צמחים שאינם עמידים לקור.

אין לבלבל בין גן חורף לבין חממה, שהיא מבנה הממוקם מחוץ לבית ומיועד לגידול פנימי בלבד.

## היסטוריה
שורשיו של גן החורף מצויים בתקופה שבין המאה ה-17 עד ה-19, כאשר האצולה האירופית הייתה בונה חממות גדולות שיוכלו להכיל צמחים טרופיים וסובטרופיים, וישמשו כהרחבה של מרחב המחיה שלהם. רבים מהם היו מחוברים לארמונות הראשיים שלהם. גרסאות מוקדמות יותר של גני חורף נבנו עם חלונות גדולים וגג זכוכית, בדרך כלל בסגנון קלאסי או גותי . בעוד שבמאה ה-19 רבות מהחממות הללו היו עשויות מברזל וזכוכית מעוקלת. גני חורף לא היו מצויים רק בשטחים פרטיים, ורבים מהם נבנו עבור הציבור הרחב. גן החורף הציבורי הגדול הראשון נבנה בשנים 1842–1846 בריג'נטס פארק, ושימש לאירועי ערב, תערוכת פרחים גדולות ומפגשים חברתיים . גני חורף אחרים, כמו ארמון הבדולח שתוכנן על ידי האדריכל והגנן ג'וזף פקסטון , נבנו במהרה ושימשו למגוון מטרות.

## כיום
גן החורף בזמננו הוא בדרך כלל גן שנשתל כדי לייצר מזון, או לפחות כדי להישמר נטוע כלפי חוץ ולהתפתח לאיטו לאורך החורף, או גינה שצמחיה ישמשו כקישוט חי כל החורף. הנחת יסוד אחת באשר לגן החורף, באזורים בעלי אקלים ממוזג או קר יותר, היא שהצמחים אכן עשויים להפוך לרדומים כאשר השלג מכסה את הקרקע, אך יחזרו לצמוח בכל פעם שהשמש תחמם לפחות חלק מהצמח עד מעל לנקודת הקיפאון (שלג או לא), במיוחד באזורים שבהם כיסוי של הקרקע בשלג וטמפרטורות מתחת לאפס אינן קבועות במשך מספר חודשים ברצף.

חלק מגני החורף הפרטיים כיום הם הרחבה של הסלון בבית, שמפרידה בין הבית לחצר, לעיתים הם משקיפים למרפסת ולעיתים בנויים בפטיו ומכוסים בגג זכוכית. גן חורף מכונה גם 'מרפסת שמש', ומשמש כהרחבה של החלל השימושי של הבניין אשר מקנה לבית יתרונות אקלימיים רבים.

בין הירקות אשר בדרך כלל גדלים בגן חורף:
* זנים שונים של **[[כרוב הגינה]]** עמיד-לחורף
* גזעים עמידים-לחורף מסוימים של **[[ברוקולי]]**
* **[[שיפון (דגן)|שיפון חורף]]** גדל במקום בו תהיה גינת קיץ, על מנת להגן על הקרקע מעשבים שוטים, ולשמש כתוסף אדמה כאשר מעבדים אותו ישירות אל תוך האדמה באביב הבא.
* **[[סלק]]**
* **[[גזר]]ים**
* **[[שום (סוג)|שום]]** – בצל, עירית וקרוביהם הם ירוקי-עד, אם כי חלקם עשויים למות בחזרה במהלך החורף ולהשתקם באביב.
* **[[אורגנו]]** (כולל **[[אזוב תרבותי|מיורם]]**) – ידוע בכך שבקושי שורד את החורף במקומות עד אזור עמידות 5.

## ראו גם
* חממה
* אזור עמידות

## קישורים חיצוניים

* 

## הערות שוליים

קטגוריה:חורף
קטגוריה:גנים לפי סוג
קטגוריה:חקלאות ביתית
סקיילאב 3

**סקיילאב 3** (באנגלית **Skylab 3**) הייתה המשימה המאוישת השנייה של סקיילאב (תחנת החלל האמריקאית הראשונה). המשימה שוגרה בעזרת סטורן IB ב-28 ביולי 1973, צוות בתא הפיקוד והשירות של החללית אפולו כלל שלושה אנשים.

צוות של סקיילאב 3 קבעה שיא של 60 ימים עבור שהיית אנשים בחלל.  

## צוות
*מפקד: אלן בין
*טייס-מדען: אוון גאריוט
*טייס: ג'ק לוסמה

### צוות גיבוי
* מפקד: ואנס בראנד
* טייס-מדען: ויליאם לנויר 
*טייס: דון לינד

## תיאור המשימה
צוות סקיילאב 3 שוגר לחלל ב-28 ביולי 1973 ובאותו יום החללית התחברה לתחנת החלל סקיילאב. במהלך התקרבות לתחנת החלל התברר שקיימת דליפה של חומר מחללית אפולו CMR. כאשר לאחר מספר ימים התברר שהדליפה חודשה הוחלט להכין חללית "אפולו" נוספת לטיסת חילוץ. בסופו של דבר הדברים הסתדרו ולא היה צורך בטיסת חילוץ.

לאחר מספר ימים בתחנת החלל ב-6 באוגוסט אסטרונאוטים ערכו פעילות חוץ רכבית במהלכה גאריוט ולוסמה התקינו מסכים להגנת גוף תחנת החלל ממטאוריטים.הפעילות נמשכה כ-6,5 שעות. במהלך השהייה בוצעו פעילויות חוץ רכביות נוספות ב-24 באוגוסט (השתתפו גאריוט ולוסמה) וכ-2 בספטמבר (השתתפות גאריוט ובין). במהלך פעילויות אלו בוצעו עבודות תחזוקה נדרשות.

במהלך הטיסה בוצעו מספר ניסויים מתוכננים בתחום הרפואה וביולוגיה. הצוות ביצע ניסוי עם מכשיר מדידה של קרני רנטגן שתוכנן באוניברסיטת ויסקונסין–מדיסון.

במשך מספר ימים נערכו ניסויים עם עכבישים. התברר שהם מסוגלים לייצר קורי עכביש גם בחלל.

אחרי 60 יממות בחלל חללית פיקוד התנתקה מתחנת החלל וצוות חזר לכדור הארץ תוך השגת שיא שהייה בחלל לאותם הימים.

מודול נחיתה הועבר להצגה בסמית'סוניאן. החל משנת 2010 הוא מוצב במוזיאון החלל בקליבלנד.

## קישורים חיצוניים

* נתוני הטיסה באתר נאס"א
* תיאור הטיסה
* תיאור המשימות
* תיאור באתר נאס"א

קטגוריה:תוכנית החלל האמריקאית
קטגוריה:1973 בארצות הברית
יורגן אקלנקאמפ

**יורגן אקלנקאמפ** (בהולנדית: **Jurgen Ekkelenkamp**; נולד ב-5 באפריל 2000 בצייסט שבהולנד) הוא כדורגלן הולנדי המשחק בעמדת הקשר בקבוצת אודינזה מהסרייה א׳.

## קריירת מועדונים
אקלנקאמפ גדל במחלקות הנוער של אלמרה סיטי ואייאקס. ב-19 באפריל 2018 ערך אקלנקאמפ את הופעת הבכורה שלו בקבוצה הבוגרת של אייאקס, בניצחון 4-1 על פנלו במסגרת המחזור ה-32 בליגת העל ההולנדית לעונת 2017/2018. הוא ערך 25 הופעות ליגה במדי המועדון, בהן הבקיע ארבעה שערים.

ב-27 באוגוסט 2021 חתם אקלנקאמפ בהרטה ברלין מהבונדסליגה. ב-17 בספטמבר ערך את הופעת הבכורה שלו במועדון, בניצחון 2-1 על גרויטר פירט במסגרת המחזור החמישי בליגה לעונת 2021/2022. במשחק זה הבקיע את שער הבכורה שלו במועדון. הוא שיחק במועדון במשך עונה אחת, בה ערך 21 הופעות ליגה והבקיע שלושה שערים.

ב-7 באוגוסט 2022 חתם אקלנקאמפ ברויאל אנטוורפן מליגת העל הבלגית. ב-14 באוגוסט ערך את הופעת הבכורה שלו במועדון, בניצחון 1-0 על אויפן במסגרת המחזור השלישי בליגה לעונת . ב-20 באוקטובר הבקיע את שער הבכורה שלו במועדון, בניצחון 3-0 על אוסטנדה במסגרת המחזור ה-13 בליגה.

ב-6 באוגוסט 2024 חתם אקלנקאמפ באודינזה מהסרייה א'.

## קריירה בינלאומית
אקלנקאמפ הוא חלק מסגל נבחרת הולנד עד גיל 21.

## תארים
;אייאקס
* אליפות הולנד (2): 2019/2020, 2020/2021
* הגביע ההולנדי (2): 2019/2020, 2020/2021
* מגן יוהאן קרויף: 2019

;רויאל אנטוורפן
* הגביע הבלגי: 2022/2023
* אליפות בלגיה: 2022/2023
* הסופר קאפ הבלגי: 2023

## קישורים חיצוניים

## הערות שוליים

קטגוריה:כדורגלנים הולנדים
קטגוריה:קשרי כדורגל הולנדים
קטגוריה:כדורגלני אייאקס
קטגוריה:כדורגלני הרטה ברלין
קטגוריה:כדורגלני רויאל אנטוורפן
קטגוריה:כדורגלני אודינזה
קטגוריה:הולנדים שנולדו ב-2000
אלכסה טרזיץ'

**אלכסה טרזיץ**' (בסרבית: **Алекса Терзић**; נולד ב-17 באוגוסט 1999 בבלגרד שברפובליקה הפדרלית של יוגוסלביה) הוא כדורגלן סרבי המשחק בעמדת המגן השמאלי בקבוצת רד בול זלצבורג ובנבחרת סרביה.

## קריירת מועדונים
טרזיץ' גדל במחלקות הנוער של מלאדנובאץ ושל הכוכב האדום בלגרד. ב-20 ביולי 2018 ערך את הופעת הבכורה שלו בקבוצה הבוגרת של הכוכב האדום בלגרד, בניצחון 3-0 על דינמו ורנייה במסגרת המחזור הראשון בליגת העל הסרבית לעונת . בסך הכל ערך שתי הופעות ליגה במדי המועדון.

ב-13 ביוני 2019 חתם טרזיץ' בפיורטינה מהסרייה א'. ב-18 באוגוסט ערך את הופעת הבכורה שלו במועדון, בניצחון 3-1 על מונצה במסגרת הסיבוב השלישי של קופה איטליה לעונת . ב-29 ביולי 2020 ערך את הופעת הבכורה שלו בליגה, בניצחון 4-0 על בולוניה 1909 במסגרת המחזור ה-37 לעונת 2019/2020. בסך הכל ערך שתי הופעות ליגה בעונה זו.

ב-1 בספטמבר 2020 הושאל טרזיץ' למשך עונה אחת לאמפולי מהסרייה ב'. ב-26 בספטמבר ערך את הופעת הבכורה שלו במועדון, בניצחון 2-0 על פרוזינונה במסגרת המחזור הראשון בליגה לעונת . בסך הכל ערך טרזיץ' 21 הופעות ליגה במהלך תקופת ההשאלה, ובסופה חזר לפיורנטינה.

ב-23 ביולי 2023 חתם ברד בול זלצבורג אליה עבר תמורת 5 מיליון אירו.

## קריירה בינלאומית
ב-7 ביוני 2021 ערך טרזיץ' את הופעת הבכורה שלו בנבחרת סרביה, בתיקו 1-1 נגד נבחרת ג'מייקה במשחק ידידות.

## תארים
;הכוכב האדום בלגרד
* אליפות סרביה (1): 2018/2019

## קישורים חיצוניים

## הערות שוליים

קטגוריה:כדורגלנים סרבים
קטגוריה:מגני כדורגל סרבים
קטגוריה:בלגרד: כדורגלנים
קטגוריה:כדורגלני הכוכב האדום בלגרד
קטגוריה:כדורגלני פיורנטינה
קטגוריה:כדורגלני אמפולי
קטגוריה:כדורגלני רד בול זלצבורג
קטגוריה:כדורגלני נבחרת סרביה
קטגוריה:ספורטאים סרבים באיטליה
קטגוריה:ספורטאים זרים באוסטריה
קטגוריה:סרבים שנולדו ב-1999
אלישע אווסו

**אלישע אווסו** (באנגלית: **Elisha Owusu**; נולד ב-7 בנובמבר 1997 במונטריי שבצרפת) הוא כדורגלן גנאי יליד צרפת המשחק בעמדת הקשר האחורי בקבוצת אוסר מליגת העל הצרפתית ובנבחרת גאנה.

## קריירת מועדונים
אווסו גדל במחלקות הנוער של בורגווה-ז'אליו ואולימפיק ליון. בשנת 2015 החל לשחק בקבוצת המילואים של אולימפיק ליון.

ב-19 ביוני 2018 הושאל אווסו למשך עונה אחת לסושו מליגת המשנה הצרפתית. ב-27 ביולי ערך את הופעת הבכורה שלו במועדון, בהפסד 0–1 לגרנובל פוט במסגרת המחזור הראשון בליגה לעונת . בסך הכל ערך 33 הופעות ליגה במהלך תקופת ההשאלה.

ב-21 ביוני 2019 חתם אווסו על חוזה לארבע עונות בגנט מליגת העל הבלגית. ב-25 ביולי ערך את הופעת הבכורה שלו במועדון, בניצחון 3–6 על ויטורול קונסטנצה במסגרת סיבוב המוקדמות השני של הליגה האירופית לעונת 2019/2020. ב-28 ביולי ערך את הופעת הבכורה שלו בליגה, בתיקו 1-1 נגד שרלרואה במסגרת המחזור הראשון לעונת . בשלוש העונות הראשונות שלו במועדון ערך 75 הופעות ליגה.

## קריירה בינלאומית
ב-29 במרץ 2022 ערך אווסו את הופעת הבכורה שלו בנבחרת גאנה, בתיקו 1-1 נגד נבחרת ניגריה במסגרת מוקדמות מונדיאל 2022.

נכלל בסגל נבחרת גאנה לטורניר מונדיאל 2022.

נכלל בסגל נבחרת גאנה לטורניר גביע אפריקה לאומות 2023.

## תארים
;גנט
* הגביע הבלגי (1): 2021/2022

## קישורים חיצוניים

## הערות שוליים

קטגוריה:כדורגלנים גנאים
קטגוריה:קשרי כדורגל גנאים
קטגוריה:מונטריי (צרפת): כדורגלנים
קטגוריה:כדורגלני אולימפיק ליון
קטגוריה:כדורגלני סושו
קטגוריה:כדורגלני גנט
קטגוריה:כדורגלני אוסר
קטגוריה:כדורגלני נבחרת גאנה
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:ספורטאים צרפתים בבלגיה
קטגוריה:ספורטאים גנאים בבלגיה
קטגוריה:גנאים שנולדו ב-1997
טוחן אשפה

ממוזער|טוחן אשפה המותקן מתחת לכיור מטבח
**טוחן אשפה** או **גורס אשפה** הוא מכשיר שבדרך כלל מופעל באמצעות חשמל, המותקן מתחת לכיור מטבח אשר גורס פסולת מזון לחתיכות קטנות מספיק בדרך כלל פחות מ-2 מילימטרים בקוטר-לעבור דרך צנרת.

## אימוץ טוחן האשפה
בארצות הברית, בכ-50% מהבתים היו טוחני אשפה משנת 2009, לעומת 6% בלבד בממלכה המאוחדת ו-3% בקנדה.

## הגדרה
שאריות מזון נעות בין 10% ל-20% מהפסולת הביתית, והן מהוות מרכיב בעייתי בפסולת העירונית, היוצר בעיות בריאות הציבור, תברואה וסביבה בכל שלב, החל באחסון פנימי ולאחר מכן באיסוף על בסיס משאיות. נשרף במתקני הפקת אנרגיה מפסולת, תכולת המים הגבוהה של שאריות מזון פירושה שהחימום והשריפה שלהם צורכים יותר אנרגיה ממה שהיא מייצרת; קבורים במזבלות, שאריות מזון מתפרקות ויוצרות גז מתאן, גז חממה שתורם לשינויי האקלים.

ההנחה העומדת מאחורי השימוש הנכון לגריסת האשפה היא לראות ביעילות את שאריות המזון כנוזל (בממוצע 70% מים, כמו פסולת אנושית), ולהשתמש בתשתיות הקיימות (ביוב תת-קרקעי ומפעלי טיהור שפכים) לניהולו.

## קישורים חיצוניים

## הערות שוליים

קטגוריה:שרברבות
קטגוריה:פינוי פסולת
קטגוריה:מכשירי חשמל ביתיים
נילסון אנגולו

**נילסון דויד אנגולו רמירס** (בספרדית: **Nilson David Angulo Ramírez**; נולד ב-19 ביוני 2003 בקיטו שבאקוודור) הוא כדורגלן אקוודורי המשחק בעמדת הקשר ההתקפי בקבוצת סנדרלנד מפרמייר ליג ובנבחרת אקוודור.

## קריירת מועדונים
אנגולו גדל במחלקת הנוער של ליגה דה קיטו מליגת העל האקוודורית. הוא ערך 24 הופעות ליגה במדי המועדון, בהן הבקיע שלושה שערים, וכן זכה עם המועדון בסופר קאפ האקוודורי.

ב-21 ביוני 2022 חתם אנגולו על חוזה לחמש עונות באנדרלכט מליגת העל הבלגית. ב-30 ביולי ערך את הופעת הבכורה שלו במועדון, בהפסד 0–1 לסרקל ברוז' במסגרת המחזור השני בליגה לעונת .

ב-2 בפברואר 2026 חתם בסנדרלנד לארבע וחצי שנים.

## קריירה בינלאומית
ב-27 באוקטובר 2021 ערך אנגולו את הופעת הבכורה שלו בנבחרת אקוודור, בניצחון 2–3 על נבחרת מקסיקו במשחק ידידות.

## תארים
;ליגה דה קיטו
* הסופר קאפ האקוודורי (1): 2021

## קישורים חיצוניים

## הערות שוליים

קטגוריה:כדורגלנים אקוודורים
קטגוריה:קשרי כדורגל אקוודורים
קטגוריה:קיטו: כדורגלנים
קטגוריה:כדורגלני ליגה דה קיטו
קטגוריה:כדורגלני אנדרלכט
קטגוריה:כדורגלני סנדרלנד
קטגוריה:כדורגלני נבחרת אקוודור
קטגוריה:אקוודורים שנולדו ב-2003
אנטואן סמניו

**אנטואן סרלם סמניו** (באנגלית: **Antoine Serlom Semenyo**; נולד ב-7 בינואר 2000 בלונדון שבאנגליה) הוא כדורגלן גנאי יליד אנגליה המשחק בעמדת הקיצוני במנצ'סטר סיטי מהפרמייר ליג ובנבחרת גאנה.

## קריירת מועדונים

### בריסטול סיטי
סמניו הצטרף למחלקת הנוער של בריסטול סיטי בגיל 17.

#### באת' סיטי (השאלה)
ביום הולדתו ה-18 חתם סמניו על החוזה המקצועני הראשון שלו בבריסטול והושאל עד לסיום העונה ל מהנשיונל ליג דרום (הליגה השישית באנגליה), בה כבש 3 שערים ב-14 הופעות.

#### חזרה לבריסטול סיטי
הוא ערך את הופעת הבכורה שלו בקבוצה הבוגרת של בריסטול, כשעלה מהספסל בדקה ה-79' במקומו של  בהפסד 3-2 לשפילד יונייטד במחזור האחרון של הפוטבול ליג צ'מפיונשיפ לעונת .

#### ניופורט קאנטרי (השאלה)
את החצי הראשון של עונת  העביר סמניו בהשאלה ב מהפוטבול ליג השנייה (הליגה הרביעית), בה כבש 3 שערים ב-21 הופעות. בתקופתו בניופורט, סמניו החל לראשונה כקיצוני, במקום בעמדתו המקורית כחלוץ. באמצע העונה הוא נקרא חזרה לבריסטול.

#### סנדרלנד (השאלה)
ב-31 בינואר 2020 הושאל לסנדרלנד מהפוטבול ליג (הליגה השלישית) לחצי השני של עונת . הוא ערך 7 הופעות ליגה במדי הקבוצה.

### בורנמות'
ב-27 בינואר 2023 חתם בבורנמות' מהפרמייר ליג על חוזה לארבע וחצי שנים. ב-30 באפריל כבש את שער הבכורה שלו בקבוצה בניצחון הביתי 1–4 על לידס יונייטד.

בחצי הראשון של עונת , סמניו כבש 10 שערים ובישל 3 פעמים, כולל צמד במחזור הפתיחה נגד ליברפול ושער ניצחון בדקה ה-95' נגד טוטנהאם. הופעותיו הרשימו קבוצות מכל העולם ובפרמייר ליג בפרט.

### מנצ'סטר סיטי
ב-9 בינואר 2026 מנצ'סטר סיטי ניצחה את מנצ'סטר יונייטד, ליברפול, צ'לסי וטוטנהאם במירוץ להחתמת סמניו, כששילמה עליו כ-70 מיליון אירו והחתימה אותו על חוזה ל-5 וחצי שנים.

בסיטי סמניו המשיך לככב. בהופעת הבכורה שלו בניצחון על אקסטר סיטי בגביע ה-FA הוא כבש ובישל. 3 ימים לאחר מכן, הוא כבש בניצחון 2-0 על ניוקאסל יונייטד בחצי גמר גביע הפוטבול ליג.

סמניו המשיך להבקיע גם בפרמייר ליג, עם שערים בתיקו עם טוטנהאם הוטספר ובניצחונות על וולבס, פולהאם ולידס יונייטד.

## קריירה בינלאומית
ב-1 ביוני 2022 ערך סמניו את הופעת הבכורה שלו בנבחרת גאנה, בניצחון 0–3 על נבחרת מדגסקר במסגרת מוקדמות גביע אפריקה לאומות 2023.

נכלל בסגל נבחרת גאנה לטורניר מונדיאל 2022.

ב-17 בנובמבר 2022 הבקיע סמניו את שער הבכורה שלו בנבחרת, בניצחון 0–2 על נבחרת שווייץ במשחק ידידות לקראת מונדיאל 2022.

נכלל בסגל נבחרת גאנה לטורניר גביע אפריקה לאומות 2023.

## תארים

### קבוצתיים
**מנצ'סטר סיטי**

* גביע הליגה האנגלי: 2025/2026 

### אישיים
*שחקן החודש בפרמייר ליג: פברואר 2026
*שחקן החודש בצ'מפיונשיפ: ינואר 2022

## קישורים חיצוניים

## הערות שוליים

קטגוריה:כדורגלנים אנגלים
קטגוריה:כדורגלנים גנאים
קטגוריה:חלוצי כדורגל אנגלים
קטגוריה:חלוצי כדורגל גנאים
קטגוריה:לונדון: כדורגלנים
קטגוריה:כדורגלני בריסטול סיטי
קטגוריה:כדורגלני סנדרלנד
קטגוריה:כדורגלני בורנמות'
קטגוריה:כדורגלני מנצ'סטר סיטי
קטגוריה:כדורגלני נבחרת גאנה
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:אנגלים שנולדו ב-2000
קטגוריה:גנאים שנולדו ב-2000
בארט אדוארדס

**בארט אדוארדס** (באנגלית: **Bart Edwards**; נולד ב-1989) הוא שחקן בריטי.

## ביוגרפיה
אדוראדרס נולד בגילדפורד, סארי בשנת 1989. הוא למד בבית הספר לאמנויות הבמה "Tring Park" ולאחר מכן למד משחק בבית הספר לתיאטרון בריסטול אולד ויק.

## קריירה
אדוארדס החל את הקריירה שלו בשנת 2008 כששיחק באופרת סבון בריטית "איסטאנדרס". בשנת 2011 הופיע בפרק בסדרה "נפגעים".

בשנת 2012 הופיע בתפקיד משנה במיני-סדרת הטלוויזיה "Leaving".

בשנת 2015 הופיע אדוארדס בתפקיד חוזר בסדרת הטלוויזיה "פיפ שואו". שנה לאחר מכן התארח בסדרות הטלוויזיה "מיילדת", "Fresh Meat" ו-"Lucky Man".

בשנת 2017 הופיע בסרט "האיש עם לב הברזל". שנה לאחר מכן שיחק בסדרת הטלוויזיה "Unreal" בתפקיד משנה. והחל לשחק בסדרת הטלוויזיה הנורווגית "Lykkeland".

בשנת 2019 שיחק בסרט הקולנוע "אתגר המוות". באותה שנה החל לשחק בתפקיד חוזר בסדרת הטלוויזיה "המכשף".
בשנת 2020 החל לשחק בסדרת הטלוויזיה "ולאנדר הצעיר".

בשנת 2021 שיחק בסדרת הטלוויזיה "Glow & Darkness".

בשנת 2022 שיחק בסרט הקולנוע "The Stranger in Our Bed". באותה שנה גילם ג'סטין בסדרה "דירת שותפים" (אנ') מבית פרמאונט+.

## קישורים חיצוניים

## הערות שוליים

קטגוריה:שחקני קולנוע וטלוויזיה בריטים
קטגוריה:בריטים שנולדו ב-1989
קהילת בית שמחת תורה

**קהילת בית שמחת תורה** (באנגלית: **Congregation Beit Simchat Torah**) הוא בית כנסת במנהטן. הוא נוסד ב-1973, והוא בית הכנסת הלהט"בי הגדול בעולם. הוא משרת יהודים מכל הנטיות המיניות והזהויות המגדריות, משפחותיהם וחבריהם. בראש הקהילה עומד הרב הרקונסטרוקציוניסטי ג'ייסון קליין . מ-1992 ל-2024 ראש הקהילה היה הרבה הרקונסטרוקציוניסטית שרון קליינבאום .

## היסטוריה
הקהילה נוסדה ב-1973 על ידי שנים-עשר גברים יהודים הומוסקסואלים בראשות ג'ייקוב גובאי. בשנת 1978 הם שכרו שטח.

### בניין חדש
ביוני 2011, לאחר 16 שנים של חיפוש בניין, הקהילה רכשה שטח גדול במרכז מנהטן, בבית משותף מסחרי ברחוב 130 מערב 30  בין השדרה השישית לשדרה השביעית. הבנייה הסתיימה ב-2016. "חנוכת הבית" צוינה באותה שנה ב-3 באפריל.

## ראו גם
* להט"ב ויהדות
* מיניות ביהדות
* הומוסקסואליות ודת

## קישורים חיצוניים
* 
* 
* 

## הערות שוליים

קטגוריה:ניו יורק: בתי כנסת
קטגוריה:מנהטן
קטגוריה:להט"ב בארצות הברית
קטגוריה:להט"ב ביהדות
Hurricane (שיר של קניה וסט)

**Hurricane** (בעברית: **הוריקן**) הוא סינגל של הראפר האמריקאי קניה וסט והזמר-יוצר הקנדי דה ויקנד, בהשתתפות הראפר האמריקאי ליל בייבי, מתוך אלבום האולפן העשירי של וסט, *[[Donda]]*. השיר יצא לאור ב-14 בספטמבר 2021 לרדיו הקצבי העכשווי האמריקאי כסינגל המוביל מתוך האלבום, על ידי חברות התקליטים GOOD Music ודאף ג'אם.

## רקע והקלטה
השיר הוקלט לראשונה תוך כדי ג'אם סשן בארצ'ווד מיוזיק סטודיו והועבר על ידי צ'אנס הראפר לווסט, ששיתף תצוגה מקדימה של השיר בספטמבר 2018. השיר תוכנן במקור להיכלל באלבומו הגנוז של וסט, *Yandhi*, ולאחר מכן עבר מספר גרסאות, בהן השתתפו, בין היתר אנט קלמונס, ביג שון, טיי דולה סיין ו-6ix9ine. גרסאות אלו הודלפו לאינטרנט במרוצת השנים שבין הקלטתו הראשונה לצאתו של האלבום *[[Donda]]*. לבסוף, הגרסה הסופית של השיר הוצגה לראשונה ביולי 2021, במסיבות ההשמעה של האלבום, והיא כללה את דה ויקנד וליל בייבי. ב-8 באוגוסט 2021, היא פורסמה בטעות בשירותי הזרמת מוזיקה שונים, אך נמחקה לאחר פחות מ-24 שעות לאחר מכן. ב-29 באוגוסט, השיר פורסם באופן רשמי יחד עם שאר האלבום.

## קבלה ביקורתית
השיר קיבל בעיקר ביקורות חיוביות ממבקרי המוזיקה, שציינו לשבח את השתתפותו של דה ויקנד בשיר. חלקם שיבחו גם את היצירתיות של השיר, בעוד שכמה מהם החמיאו לחלק של ליל בייבי בשיר. אתרים שונים כללו אותו ברשימות סוף השנה שלהם לשנת 2021, בהם Complex ו-Slant Magazine. בטקס פרסי גראמי ה-64, השיר זכה בפרס גראמי לביצוע הראפ המלודי הטוב ביותר, מה שהפך את וסט לאחד משני הראפרים עם מספר פרסי הגראמי הגדול ביותר, לצד ג'יי-זי.

## הצלחה מסחרית
עם צאתו של *Donda*, השיר נכנס למקום השישי במצעד הבילבורד הוט 100, והיה לשיר שהגיע למיקום הגבוה ביותר מתוך האלבום וכן ללהיט ה-19 של וסט ב-20 הראשונים. נוסף על כך, הגיע השיר לצמרת מצעד שירי הסטרימינג והיה לשירו השלישי של וסט שהגיע להישג זה. גם במצעד שירי ה-R&B/היפ-הופ, מצעד שירי הגוספל ומצעד השירים הנוצריים הגיע השיר למקום הראשון. במצעד סוף השנה של בילבורד לשנת 2021, השיר דורג במקומות השני והראשון במצעד השירים הנוצריים ומצעד שירי הגוספל בהתאמה. ב-10 בינואר 2022, זכה השיר בתואר הפלטינה מטעם איגוד תעשיית ההקלטות האמריקאי על מכירת 1,000,000 יחידות בארצות הברית.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2018
קטגוריה:שירי קניה וסט
קטגוריה:שירי דה ויקנד
קטגוריה:שירי ליל בייבי
קטגוריה:שירים באנגלית
קטגוריה:שירים שנכתבו על ידי דה ויקנד
קטגוריה:שירים שנכתבו על ידי קניה וסט
קטגוריה:שירים שהופקו על ידי מייק דין
קטגוריה:שירים שהופקו על ידי קניה וסט
קטגוריה:וידאו קליפים מונפשים
קטגוריה:שירים על מזג אוויר
קטגוריה:שירי כסף בממלכה המאוחדת
קטגוריה:שירי פלטינה בארצות הברית
קטגוריה:שירי פלטינה בקנדה
קטגוריה:סינגלים בהוצאת דף ג'אם רקורדינגס
קטגוריה:סינגלים בהוצאת GOOD Music
יחסי טרינידד וטובגו – סין

**יחסי טרינידד וטובגו–סין** הם היחסים הדיפלומטיים בין **[[הרפובליקה העממית של סין]]** ל**[[טרינידד וטובגו|רפובליקה של טרינידד וטובגו]]**.

## סקירה כללית
היחסים בין המדינות כוננו ב-20 ביוני 1974 ממשלת סין הקימה שגרירות בנמל ספרד באפריל 1975, ואילו טרינידד וטובגו הקימה שגרירות בבייג'ינג ב-26 בפברואר 2014. ראש הממשלה אריק ויליאמס היה ראש הממשלה הראשון של טרינידד שביקר בסין ב-1974. ב-2002, מאזן הסחר בין שתי המדינות עמד על 47.15 מיליון דולר, כאשר סין מייצאת הכל מלבד 4.81 מיליון דולר מזה.

סין וטרינידד וטובגו חולקים קשר ידידותי עם חברת הבנייה שנחאי שבסיסה בסין לאחר שבנתה את המעון הרשמי של ראש הממשלה של טרינידד וטובגו, הידוע גם בשם המרכז הדיפלומטי של סיינט אן, והאקדמיה הלאומית לאמנויות הבמה (NAPA), בין התפתחויות אחרות.

## הערות שוליים

קטגוריה:ערכים ללא קטגוריות פיזיות - יחסי חוץ
Sexy and I Know It

**Sexy and I Know It** (בעברית: ** [אני] סקסי ואני יודע את זה**) הוא סינגל של הצמד המוזיקלי האמריקאי LMFAO, מתוך אלבום האולפן השני שלו, *[[Sorry for Party Rocking]]*. השיר יצא לאור ב-16 בספטמבר 2011, על ידי חברת התקליטים אינטרסקופ רקורדס, כסינגל השלישי מתוך האלבום. השיר נכתב על ידי סטפן קנדל גורדי, גונרוק, ארין בק, ג'ורג' מ. רוברטסאן וקנת' אוליבר, והופק על ידי פארטי רוק. הוא הגיע למקום הראשון במצעד הבילבורד הוט 100 ב-7 בינואר 2012, ונשאר שם כשבועיים.

השיר הפך לשירם השני של LMFAO שהגיע למקום הראשון במצעד הבילבורד הוט 100, לאחר "Party Rock Anthem", מה שהפך את LMFAO לצמד הראשון שהכניס שני להיטים רצופים למקום הראשון במצעד מאז אאוטקאסט עם "Hey Ya!" ו-"The Way You Move" בשנים 2003–2004. השיר הגיע למקום הראשון גם באוסטרליה, קנדה, ישראל וניו זילנד.

## הצלחה מסחרית
השיר נכנס למקום ה-76 במצעד הבילבורד הוט 100 ב-17 בספטמבר 2011. מאוחר יותר, קפץ השיר למקום ה-25 וב-1 באוקטובר 2011 הגיע לעשירייה הפותחת במצעד. ב-19 בנובמבר, הגיע למקום השני במצעד, נשאר שם לשבעה שבועות ונחסם על ידי "We Found Love" של ריהאנה מהגעה למקום הראשון, עד שהגיע לצמרת המצעד.

## וידאו קליפ
הווידאו קליפ של השיר צולם בוונציה שבקליפורניה והועלה לערוץ היוטיוב של הצמד ב-16 בספטמבר 2011. הוא כולל את רדפו יחד עם קבוצת גברים, בהם הוק מקווסט קרו, שאפל בוט, ניית'ן פייסלי ו-Q רוקדים ברחבי העיר לעיני נשים. במספר סצנות נראה רדפו מרים משקולות. בקליפ הופעות קמע של צ'לסי קורקה, רון ג'רמי, וילמר ולדראמה, אליסטר אוברים, ויקטור קים, סטיב טרדה, לולה בלאן, ריאן קונפרידו, ריאן פנג מקווסט קרו, מינדי רובינסון, אנג'לו מרקוני, דארן מייבי, דרלה ג'ורג' וסיימון רקס. הווידאו קליפ ביוטיוב סומן כתוכן מיני מספר פעמים מאז צאתו לאור. השוט האחרון בקליפ נותן מחווה לשוט האחרון ב-"Thriller" של מייקל ג'קסון: הוא מראה את שאפל בוט עוזב עם הבנות בזמן שהוא מפנה את ראשו לכיוון המצלמה שמאחוריו והתמונה קופאת.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:וידאו קליפים שצולמו בארצות הברית
קטגוריה:שירים על מיניות
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד קנדה הוט 100
קטגוריה:שירי פלטינה מחומשת ומעלה באוסטרליה
קטגוריה:שירי פלטינה כפולה בקנדה
קטגוריה:שירי פלטינה בגרמניה
קטגוריה:שירי פלטינה בניו זילנד
קטגוריה:שירי פלטינה כפולה בממלכה המאוחדת
קטגוריה:שירי פלטינה מרובעת ומעלה בארצות הברית
קטגוריה:סינגלים בהוצאת אינטרסקופ רקורדס
יחסי איסלנד–ונצואלה

**יחסי איסלנד–ונצואלה** הם היחסים הדיפלומטיים בין ונצואלה לאיסלנד.

## סקירה כללית
איסלנד הייתה בין 28 מדינות האיחוד האירופי שהתעלמו מתוצאות הבחירות לאספה המכוננת הלאומית בוונצואלה 2017. איסלנד התעלמה גם מתוצאות הבחירות לנשיאות בוונצואלה 2018, בהם הוכרז ניקולאס מדורו כמנצח. בשנת 2019, במהלך המשבר הנשיאותי בוונצואלה, הכירה איסלנד בחואן גואידו כנשיא ונצואלה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
לאו שרקאדי

**לאו שרקאדי** (במקור **שולר-Schuller**, בהונגרית: **Sarkadi Leó**; בודפשט, 24 במאי 1879 – ניו יורק, 24 במרץ 1947) היה סופר וצייר יהודי-הונגרי שזכה להצלחה גדולה בלונדון כמחזאי (בצעירותו) ובניו יורק כצייר (בבגרותו).

## ביוגרפיה
שרקאדי נולד בבודפשט כילד שני במשפחה יהודית ממעמד הביניים. הוריו היו וילמוש שולר וקטלין אונגר. אחיו הבכור היה הקומיקאי והשחקן המפורסם אלדאר שרקאדי, ואחיו הצעיר היה אמיל שרקאדי שהיה צייר מוכשר להפליא נפטר בגיל 27 משחפת. לאו שרקאדי השתמש בכישרון שלו בשתי ענפי אמנות: כתיבה וציור. בשנותיו הצעירות, זכה להצלחה סנסציונית בלונדון עם שניים ממחזותיו. עם זאת, מחזותיו והרומנים המאוחרים יותר שלו לא הביאו לו הצלחה כזו. לאחר פרוץ מלחמת העולם הראשונה, עבר לארצות הברית, שם ניהל במשך זמן מה את הסטודיו של הצייר והגרפיקאי וילי פוגאן ולאחר מכן בסביבות 1930 החל לעבוד באופן עצמאי והחל לצייר. הוא נחשב לצייר נאו-אימפרסיוניסטי. שרקאדי יצר ציורי שמן ומים, רישומי פחם ותחריטים וארגן תערוכות. אחד מתחריטי הנחושת שלו הוצג במוזיאון ברוקלין. תמונותיו מביעות מיסטיות וסמליות.

## מתוך יצירותיו
שתי יצירותיו בלונדון זכו להצלחה מפתיעה:
* Within four walls (בתוך ארבעה קירות-דרמה) – שנת הוצאה 1908 (reprint-הדפסה מחודשת 2012)
* Children at play (ילדים במשחק-דרמה) – שנת הוצאה 1908 (reprint-מהדורה מחודשת 2012)

## לקריאה נוספת
* לקסיקון יהודי הונגרי. 1929. עורך פטר אויווארי. גישה מקוונת
* לאו שרקאדי, הצייר, הסופר, מת – כתבה בעיתון

** Nagy Csaba: A magyar emigráns irodalom lexikona. [Részben 2. jav. és bőv. kiad. + Álnévlexikon] Bp., Argumentum Kiadó-Petőfi Irodalmi Múzeum és Kortárs Irodalmi Központ, 2000.
** Bölöny József: Magyarország kormányai. Az 1987-1992 közötti időszakot feldolg. és sajtó alá rend. Hubai László. 4. bőv., jav. kiad. Bp., Akadémiai Kiadó, 1992.
** Gellért Imre: Amerikai magyar karrierek albuma. (Cleveland, 1923)
** Vasváry Ödön: Lincoln's Hungarian Heroes - Lincoln magyar hősei. Washington, Amerikai Magyar Református Egyesület, 1939.
** Az Ember ; 1947. márc. 29. (Pogány W.)


## קישורים חיצוניים
* Sarkadi-Schuller, Leo (1879-1947), באתר GVCA 
* תמונותיו של לאו שרקאדי, באתר MutualArt
* לאו שרקאדי, בניו יורק טיימס
* לאו שרקאדי, באתר Smithsonian
* מכתבו של שרקאדי מהתערוכה ב-Royal Academy שהתפרסם בגיליון 1914 בכתב העת "אמנות" 
* נתוניו, במאגר המוזיאון הספרותי פטפי

## הערות שוליים

קטגוריה:סופרים יהודים הונגרים
קטגוריה:ציירים יהודים הונגרים
קטגוריה:מחזאים יהודים הונגרים
קטגוריה:מהגרים מהונגריה לארצות הברית
קטגוריה:בודפשט: אישים
קטגוריה:יהדות בודפשט
קטגוריה:ציירים הונגרים
קטגוריה:ציירים יהודים אמריקאים
קטגוריה:הונגרים שנולדו ב-1879
קטגוריה:הונגרים שנפטרו ב-1947
קטגוריה:אמריקאים שנפטרו ב-1947
יחסי ניקרגואה–סין

**יחסי ניקרגואה–סין** הם היחסים הדו-צדדיים בין סין לניקרגואה. היחסים הרשמיים כוננו ב-1985, אך נותקו ב-1990 כתוצאה מהכרה של ניקרגואה בטאיוואן. היחסים חודשו בשנת 2021.

## היסטוריה
במהלך המלחמה הקרה, ניקרגואה שמרה רק על יחסים דיפלומטיים רשמיים עם הרפובליקה של סין (טאיוואן). סוכנות הידיעות שינחואה פתחה סניף במנגואה לאחר פרוץ המהפכה של ניקרגואה ב-1979. ממשלת ניקרגואה, שהונהגה על ידי דניאל אורטגה, כוננה לראשונה יחסים רשמיים עם סין ב-1985, ובמהרה שתי המדינות פתחו שגרירויות תושבות בבירות שלהן.

עם זאת, לאחר נשיאות קשה שלוותה במלחמה וקריסה כלכלית, אורטגה הובס בבחירות הכלליות בניקרגואה ב-1990 על ידי ויולטה צ'מורו, שהכריזה על השבת היחסים הדיפלומטיים עם טאיוואן. סין ניתקה לאחר מכן את היחסים הדיפלומטיים. בנוסף, ניקרגואה סגרה את הקונסוליה שלה לפני העברת הריבונות של הונג קונג, שהוקמה במהלך השלטון הבריטי. בדצמבר 2021, ניקרגואה השעתה את יחסיה עם טאיוואן, וחידשה את יחסיה עם סין.

## הערות שוליים

קטגוריה:ערכים ללא קטגוריות פיזיות - יחסי חוץ
כריסטופר וו

**כריסטופר מוריס וו** (בצרפתית: **Christopher Maurice Wooh**; נולד ב-18 בספטמבר 2001 בלובר שבצרפת) הוא כדורגלן קמרוני המשחק בעמדת הבלם בקבוצת ספרטק מוסקבה ובנבחרת קמרון.

## קריירת מועדונים
וו גדל במחלקות הנוער של פויזו לובר, שנטילי ונאנסי. ב-20 בינואר 2021 ערך את הופעת הבכורה שלו בקבוצה הראשונה של נאנסי, בהפסד 1-0 לסושו במסגרת הסיבוב השמיני של הגביע הצרפתי לעונת . ב-13 בפברואר ערך את הופעת הבכורה שלו בליגת המשנה הצרפתית, בניצחון 2-1 על דנקרק במסגרת המחזור ה-25 לעונת . ב-15 במאי הבקיע את שערי הבכורה שלו במועדון, צמד שערים בתיקו 2-2 נגד אמיין במסגרת המחזור ה-38 בליגה. בסך הכל ערך וו 13 הופעות ליגה במדי המועדון, בהן הבקיע שני שערים.

ב-1 ביוני 2021 חתם וו על חוזה לארבע עונות בלאנס מליגת העל הצרפתית. ב-8 באוגוסט ערך את הופעת הבכורה שלו במועדון, בתיקו 1-1 נגד סטאד רן במסגרת המחזור הראשון בליגה לעונת 2021/2022. בסך הכל ערך 15 הופעות ליגה במדי המועדון.

ב-31 באוגוסט 2022 חתם וו על חוזה לארבע עונות בסטאד רן מליגת העל הצרפתית.

## קריירה בינלאומית
ב-8 ביוני 2022 ערך וו את הופעת הבכורה שלו בנבחרת קמרון, בניצחון 1-0 על נבחרת בורונדי במסגרת מוקדמות גביע אפריקה לאומות 2023.

נכלל בסגל נבחרת קמרון לטורניר מונדיאל 2022.

נכלל בסגל נבחרת קמרון לטורניר גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים קמרונים
קטגוריה:בלמי כדורגל קמרונים
קטגוריה:כדורגלני נאנסי
קטגוריה:כדורגלני לאנס
קטגוריה:כדורגלני סטאד רן
קטגוריה:כדורגלני נבחרת קמרון
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:כדורגלני ספרטק מוסקבה
קטגוריה:קמרונים שנולדו ב-2001
ברברה טימו

**ברברה טימו** (בפורטוגזית: **Bárbara Chianca Timo**; נולדה ב-10 במרץ 1991) היא ג'ודוקא פורטוגלית ברזיליאית, המתחרה בקטגוריית המשקל של עד 70 ק"ג.
## קריירה
טימו הפסידה בגמר למארי-אווה גאהי הצרפתייה, ובכך זכתה במדליית כסף באליפות העולם בשנת 2019 שנערכה בטוקיו, יפן. באליפות העולם בג'ודו 2022 שהתקיימה בטשקנט, אוזבקיסטן, טימו התחרתה במשקל עד 63 ק"ג זכתה במדליית ארד לאחר ניצחון על פלורנטינה איבנסקו הרומנייה.

הישג השיא של טימו באליפות אירופה הוא מדליית ארד בליסבון 2021, לאחר שניצחה בגמר בית הניחומים את לארה צבייטקו הקרואטית.

באולימפיאדת טוקיו 2020, היא הודחה בשמינית הגמר לאחר הפסד לברברה מאטיץ' הקרואטית.

## קישורים חיצוניים
* 

קטגוריה:נשים ג'ודוקא פורטוגזיות
קטגוריה:נשים ג'ודוקא באולימפיאדת טוקיו (2020)
קטגוריה:ג'ודוקא באולימפיאדת טוקיו (2020)
קטגוריה:ילידות 1991
אייר זימבבואה

**אייר זימבבואה** (באנגלית: **Air Zimbabwe**) היא חברת התעופה הלאומית של זימבבואה, שבסיסה בנמל התעופה הבין-לאומי רוברט גבריאל מוגאבה, שבהארארה.

החברה חברה באיגוד יאט"א חברות התעופה האפריקאיות מאז 1981. החל משנת 2014 החברה עברה לבעלות ממשלת זימבבואה.

## היסטוריה
[ממוזער|[בואינג 707|מטוס בואינג 707-320B של אייר זימבבואה בגישה סופית לנמל התעופה לונדון גטוויק ב-1989.]]
ב-1 בספטמבר 1967 הקימה ממשלת רודזיה את תאגיד אייר רודזיה. ב-1978 היא הפכה לאייר זימבבואה רודזיה ובאפריל 1980 לאייר זימבבואה קצרת הימים ב-1978, ולבסוף עם הקמת זימבבואה ל"אייר זימבבואה" באפריל 1980.

עד מרץ 1985 היו לאייר זימבבואה 1,443 עובדים וצי שכלל 5 מטוסי בואינג 707-320B ו-7 מטוסי ויסקונט 700.

בשנת 2017 הוערכו חובות החברה ב-330 מיליון דולר. כתוצאה מהחובות הכבדים החברה אינה יכולה לטוס למרבית יעדיה וזאת מחשש לעיקול המטוסים.

### האיחוד האירופי
במאי 2017 נוספה אייר זימבבואה לרשימת חברות התעופה האסורות באיחוד האירופי כתוצאה מאי עמידה בתקני הבטיחות של האיחוד האירופי.

## יעדים
נכון למרץ 2018 החברה מפעילה טיסות ליעדים הבאים:

## קישורים חיצוניים

* 

## הערות שוליים

קטגוריה:חברות תעופה לאומיות
קטגוריה:זימבבואה: תחבורה
יחסי דומיניקה–סין

**יחסי דומיניקה–סין** הם היחסים הדיפלומטיים בין **[[הרפובליקה העממית של סין]]** ל**[[דומיניקה|קהיליית דומיניקה]]**.

## סקירה כללית
שתי המדינות כוננו יחסים דיפלומטיים ב-23 במרץ 2004, לאחר שדומיניקה ניתקה את יחסיה עם טאיוואן. בשנת 2021, שתי המדינות חתמו על הסכם פטור מוויזה הדדי ברוזאו, ואזרחי דומיניקה יוכלו להיכנס לסין ללא ויזה.

## יחסי סחר
בשנת 2011, היקף הסחר הדו-צדדי בין סין לדומיניקה היה בשווי 26.885 מיליון דולר, מתוכם סין ייצאה בשווי 26.49 מיליון דולר וייבאה בשווי 396,000 דולר. סין מייצאת בעיקר מוצרים מכניים וחשמליים, טקסטיל, ביגוד והנעלה, ובעיקר מייבאת גרוטאות אלומיניום, ציוד רפואי וציוד כללי.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי איסלנד–סרביה

**יחסי איסלנד–סרביה** הם היחסים הדיפלומטיים בין סרביה לאיסלנד.

## סקירה כללית
איסלנד כוננה יחסים דיפלומטיים עם הרפובליקה הפדרלית הסוציאליסטית של יוגוסלביה ב-27 בפברואר 1953. בשנת 2000 כוננו איסלנד וסרביה ומונטנגרו יחסים דיפלומטיים. מספר הסכמים דו-צדדיים נחתמו והם בתוקף בין שתי המדינות. בשנת 2020 ייצאה סרביה מאיסלנד בשווי 2.5 מיליון אירו וייבאה בשווי 730 אלף אירו. בשנת 2003 הפכה חברת Actavis האיסלנדית לבעלת הרוב של חברת "Zdravlje" מ-Leskovac. זוהי ההשקעה האיסלנדית המשמעותית היחידה בכלכלה הסרבית.

## נציגויות דיפלומטיות
* סרביה מיוצגת באיסלנד באמצעות שגרירותה באוסלו, נורווגיה.
* איסלנד מיוצגת בסרביה באמצעות שגרירותה בסטוקהולם, שוודיה.

## הערות שוליים

קטגוריה:ערכים ללא קטגוריות פיזיות - יחסי חוץ
יוסף לוגאסי

**יוסף לוגאסי** (1908–1998) היה מראשוני המוציאים לאור במרוקו.

## ביוגרפיה
ממוזער|הגדה של פשח(!) בהוצאת "עץ חיים" יוסף לוגאסי, קזבלנקה, שנות ה-40
לוגאסי נולד ב-1908 בתרודאנת שבמרוקו. למד מגיל צעיר בחדר, מפי אביו שהיה מורה ומחנך, ואצל מחנך פרטי ששכר אביו. לוגאסי היה דובר עברית, ערבית מרוקאית וצרפתית.
בגיל 12 עבר עם הוריו לקזבלנקה. ב-1924 עבר לטנג'יר כדי ללמוד אדמיניסטרציה ומסחר. ב-1926 ייסד חברה ללימוד הזוהר וגילה שקיים מחסור חמור בספרי קודש ברחבי יהדות מרוקו.

לוגאסי החל לייבא ספרים מארץ ישראל ומאירופה ולהדפיס ספרים. בית המסחר היה ברחוב בתי הכנסת (Rue de Synagogues) 138 בקזבלנקה. ב-1936 חנך בית מסחר לתשמישי קדושה ולספרי קודש. לוגאסי הדפיס לפחות 29 מהדורות שונות של ההגדה של פסח במשך השנים.

במלחמת העולם השנייה, כשנוצר מחסור חמור בטליתות בקרב יהודי מרוקו, ייבא לוגאסי אלפי טליתות מבית חרושת ביפן שייצר אותן על פי הנחיותיו. עם תום המלחמה, הוציא גם מחזורים בנוסח אשכנז עבור יהודים ממזרח אירופה שהתיישבו במרוקו, ברובם פליטים שנמלטו מהשואה.

ב-1948 עלה לארץ, התיישב בירושלים והמשיך בשליחותו בפרסום ספרי קודש (ביניהם מגילת אסתר, סידורי תפילה והגדות לפסח) וכן חוברות פיוטים בערבית מרוקאית, והעמדת תשמישי קדושה לרשות הציבור. הקים בירושלים חברת לומדי תהילים וגמ"ח לתלמידי ישיבות. שימש כגבאי בבית הכנסת המרוקאי "זכור לאברהם" בירושלים. בית הדפוס שלו פעל ברחוב יפו 74, ונסגר במהלך העשור השני של המאה ה-21.

לוגאסי מוכר גם בשל תרומתו לתנועה הציונית, לתחיית הלשון העברית ולמערכת החינוך היהודי.

שמו התפרסם בקרב יהודי מרוקו בארץ ובעולם, וספריו נחקרו.

נפטר ב-1998 בירושלים, ונקבר בהר הזיתים.
[ממוזער|הגדה של פסח עם תרגום ל[ערבית יהודית, בהוצאת יוסף לוגאסי, קזבלנקה, שנות ה-40]]

## לקריאה נוספת
* ראובן גפני, **פותח סידור: מסע בעולמם של סידורי ארץ ישראל בעת החדשה**, אלון שבות תשפ"ב, עמ' 85–87. (פרק על "תפלת ירושלים", אחד הסידורים שהודפסו על ידי לוגסי)

## קישורים חיצוניים
* 
* 
* מקבץ דפים מודפסים – דפוס יוסף לוגאסי, קזבלנקה, באתר "קדם - בית מכירות כתבי יד יהודיים היסטוריים"

## הערות שוליים

קטגוריה:מדפיסים
קטגוריה:ירושלים: אישים
קטגוריה:יהודים מרוקאים
קטגוריה:רבנים מרוקאים
קטגוריה:עולים לאחר קום המדינה
קטגוריה:יהודים הקבורים בהר הזיתים
קטגוריה:ישראלים ילידי מרוקו
קטגוריה:ירושלים: דפוס
קטגוריה:בתי דפוס עבריים
קטגוריה:ישראלים שנולדו ב-1908
קטגוריה:ישראלים שנפטרו ב-1998
השנים (רומן מאת אנני ארנו)

**השנים** (בצרפתית: **Les Années**) הוא רומן מאת אנני ארנו, כלת פרס נובל לספרות לשנת 2022, אשר יצא לאור בשנת 2008 בהוצאת גלימאר. הרומן מתאר בצורה חיה את החברה הצרפתית משנות מלחמת העולם השנייה ועד תחילת המאה ה-21, ונחשב על ידי רבים לפסגת יצירתה של הסופרת. הספר טרם תורגם לעברית.

## תקציר
הרומן נע בין תיאורי צילומים המתארים את המחברת ואשר צולמו בין השנים 1941 ל-2006, לבין ציור התקופה בה צולמו צילומים אלו דרך הזיכרונות החקוקים ברוחה של המחברת, ואשר נבחרו בשל הרלוונטיות הסוציולוגית שלהם. הרומן מחבר מעל 60 שנות היסטוריה עם סיפור קיומה הייחודי של המחברת, אשר יוצרת מרחק ממי שהייתה על ידי שימוש בגוף שלישי, זו פעם ראשונה בכתיבתה; ארנו תמיד השתמשה בגוף ראשון בספריה, עד לספר זה. הסיפור הוא בו זמנית אישי, בלתי-אישי (אימפרסונלי) וקולקטיבי. אנני ארנו מחדשת אפוא את סוגת האוטוביוגרפיה והאוטופיקשן גם יחד.

## ביקורות
"השנים" זכה לשבחי הביקורת עם הופעתו. העיתון "לה מונד" מתאר אותו כ"צלילה מופתית לזמן ולזיכרון של אישה לאורך יותר מ-60 שנים" ובתור "הישג מזהיר של עבודה וגישה תובענית", מה שעושה אותו לאחד מתוך "100 רומנים שריגשו את העיתון מאז 1944. "לה פיגארו", שלעיתים קרובות היה ביקורתי עם המחברת, מתאר את "השנים" בתור "הספר היפה ביותר שלה. ואילו באתר הצרפתי "Télérama", קיבל הספר את הדירוג המרבי, ותואר בתור "תוצאה מדהימה" וכן "ספר גדול ויפה, מסנוור באומנותו".

## פרסים
* פרס מרגריט דיראס
* פרס פרנסואה מוריאק
* פרס השפה הצרפתית (Prix de la langue française)
* פרס סטרגה האירופי (Strega European Prize)

## מהדורות ותרגומים
* *Les Années*, éditions Gallimard, 2008
* *Les Années*, Le Grand livre du mois, 2008
* *Les Années*, À vue d'œil, édition en gros caractères, 2008
* *Les Années*, coll. « Folio », éditions Gallimard, 2009
* *Les Années*, livre audio, coll. « Ecoutez lire », éditions Gallimard, 2015
* (איטלקית) *Gli anni*, trad. Lorenzo Flabbi, L'orma editore, 2015
* (גרמנית) *Die Jahre*, trad. Sonja Finck, Bibliothek Suhrkamp, Francfort, 2017
* (אנגלית) *The Years*, trad. Alison L. Strayer, Seven Stories Press, 2017
* (טורקית) *Seneler*, trad. Siren İdemen, Can Yayınları, 2021

## קישורים חיצוניים
* 

## הערות שוליים

קטגוריה:ספרות צרפתית